टेस्ट ट्यूब बेबी // TEST TUBE BABY // IVF // FULL CONCEPT WITH ANIMATION // @paramedical education
Channel: ATS STUDY BY RAJ SIR
Date: 06/04/2023

@Can-B_hindi 
credit by @Can-B_hindi 
टेस्ट ट्यूब बेबी (Test Tube Baby Meaning in Hindi) एक ऐसा शब्द है जो कभी-कभी मीडिया द्वारा इन विट्रो फर्टिलाइजेशन (आई वी एफ) के साथ गर्भ धारण करने वाले बच्चों को संदर्भित करने के लिए उपयोग किया जाता है। हालांकि, इसका बस नाम टेस्ट ट्यूब बेबी है लेकिन इस प्रक्रिया में बच्चे टेस्ट ट्यूब में विकसित नहीं होते हैं।

आई वी एफ और टेस्ट ट्यूब बेबी प्रक्रिया (Test Tube Baby Process in Hindi) में कोई अंतर नहीं है, दोनों की प्रक्रिया सामान होती है।

आई वी एफ की प्रक्रिया में महिला के अंडाशय से अंडे को निकालकर, उसे पुरुष के शुक्राणु के साथ लैब में फर्टिलाइज़ किया जाता है। फर्टिलाइज़्ड होने के बाद तैयार हुए भ्रूण को महिला के गर्भाशय में ट्रांसफर करते है।

टेस्ट ट्यूब बेबी की ज़रूरत किन्हें होती है?

इनफर्टिलिटी की समस्या से पीड़ित दम्पत्तियों के लिए इन विर्टो-फर्टिलाइजेशन की तकनीक की सलाह दी जाती है।

इनफर्टिलिटी के कुछ मुख्य कारणों में शामिल है -

फैलोपियन ट्यूब ब्लॉकेज - यदि फैलोपियन ट्यूब में किसी भी कारण से कोई रूकावट हो जाए या खराब हो जाए।

ओवुलेशन की समस्या - महिला के ओवुलेशन में समस्या होने पर आई वी एफ की मदद से गर्भधारण किया जा सकता है।

गर्भाशय में समस्या - गर्भाशय में किसी भी प्रकार की समस्या या उसका आकार सही ना होना।

बच्चेदानी में रसौली - महिलाओं को बच्चेदानी में रसौली के कारण बाँझपन की दिक्कत हो सकती है।

पुरूष बांझपन की समस्या - शुक्राणु का ख़राब आकर, शुक्राणु की संख्या और गति में कमी होने पर टेस्ट ट्यूब बेबी तकनीक का प्रयोग किया जाता है।

​​​​टेस्ट ट्यूब बेबी कैसे होता है? (Test Tube Baby Kaise Hota Hai?)

टेस्ट ट्यूब बेबी की प्रक्रिया (Test Tube Baby Process in Hindi) में निम्नलिखित स्टेप शामिल होते हैं -

सबसे पहले महिला को इंजेक्शन दिए जाते है, जिससे अधिक अंडों का विकास हो सकें।

पुरुष के सीमेन को लैब में साफ़ किया जाता है। फिर सक्रिय (अच्छे) और असक्रिय (बेकार) शुक्राणुओं को अलग किया जाता हैं।

महिला के शरीर में से अंडे को बाहर निकाला जाता है।

फिर लैब में पेट्री-डिश में अंडे और शुक्राणु को फर्टिलाइज़ किया जाता है।

फर्टिलाइज़ेशन के बाद तीसरे दिन तक भ्रूण तैयार हो जाता है।

कैथिटर (Catheter) की मदद से महिला के गर्भाशय में भ्रूण को ट्रासंफर किया जाता है।

कई बार भ्रूण को 5 दिन तक की निगरानी के बाद महिला के गर्भाशय में ट्रासंफर करते है। 5 दिन वाले भ्रूण से गर्भधारण होने की संभावना बढ़ जाती है।

टेस्ट ट्यूब बेबी का खर्चा कितना होता है? (Test Tube Baby Ka Kharcha in Hindi)

हर एक अस्पताल और क्लिनिक के आई वी एफ ट्रीटमेंट की कीमत अलग हो सकती है। यदि कोई दंपत्ति ट्रीटमेंट करवाना चाहता है, तो उनके लिए इसकी कीमत भारत में लगभग ₹1 लाख से ₹1.5 लाख तक हो सकती है।